रेणु स्वरूप ने कहा तीन साल पहले पेरिस जलवायु शिखर सम्मेलन के दौरान मिशन इनोवेशन का शुभारंभ ठीक इसी उद्देश्य से किया गया था कि सरकारों अन्वेषकों और निजी क्षेत्र के बीच नए गठबंधन हों ताकि जलवायु से जुड़ी महत्वपूर्ण प्रौद्योगिकियों के विकास में नवाचार संभव हो सके। सम्मेलन के उद्घाटन अवसर पर उपस्थित मिशन इनोवेशन की संचालन समिति के उपाध्यक्ष (वाइसचेयर) श्री जॉन लोफहेड और रॉकी माउंटेन इंस्टीट्यूट में सीनियर फेलो श्री इयान कैम्पबेल ने ग्लोबल कूलिंग पुरस्कार के शुभारंभ पर खुशी जाहिर की और इसके साथ ही कुशल नेतृत्व के लिए भारत सरकार को बधाई दी। दो वर्ष तक चलने वाली इस प्रतिस्पर्धा के दौरान पुरस्कार राशि के रूप में 3 मिलियन अमेरिकी डॉलर से भी अधिक की रकम प्रदान की जाएगी।